CONTRACT DE SPONSORIZARE

NR .... / ...........

Prezentul contract de sponsorizare (denumit în continuare “Contractul") este încheiat între:

**Asociația „PRO-VOLUNTARIAT”** cu sediul în SLATINA, str. Crizantemei nr. 3, bl. 3AB, sc. A, et. 3, apt. 7, județ OLT, înregistrată în registrul persoanelor juridice prin sentința civilă nr. 130/2020 din 30.01.2020, a Judecătoriei Slatina, codul fiscal nr. 42247902 din 12.02.2020, având contul nr. RO02RNCB0200166474520001 deschis la Banca Comerciala Română, sucursala Slatina, reprezentată de Szocs Kalman, în calitate de președinte (denumită în continuare BENEFICIAR),

................., cu sediul social în Slatina, str. ...................., jud. .................., înmatriculată la Registrul Comerțului ...............sub nr.............., având CUI ....................., reprezentată legal prin Dl. / Dna ........................... , în calitate de Director General, (denumită în continuare SPONSOR)

denumite în continuare în mod colectiv "părțile"

**Art. 1. Obiectul contractului**

Sponsorul va plăti Beneficiarului suma de ................(.....................lei) de RON, în scopul sprijinirii activităților curente ale Beneficiarului. Suma ce face obiectul prezentului contract va fi achitată în termen de ...........................de zile de la semnarea contractului.

**Art.2. Durata contractului**

Prezentul contract intră în vigoare la data încheierii lui și este valabil până la îndeplinirea obligațiilor de către ambele părți.

**Art.3. Drepturile și obligațiile Sponsorului**

Sponsorul se obligă:

* să plătească suma stipulată la art.1 al prezentului Contract;
* să nu direcționeze sau să influențeze în niciun mod, direct sau indirect, prin sponsorizare, activitatea Beneficiarului.

Sponsorul își rezervă dreptul de a verifica modalitatea de folosire de către Beneficiar a sumei primite în baza prezentului contract. În cazul în care Beneficiarul utilizează această sumă de bani pentru alte activități, Sponsorul este îndreptățit să ceară restituirea integrală a sumei virate în contul acestuia.

**Art. 4. Drepturile și obligațiile Beneficiarului**

Beneficiarul se obligă:

* să folosească mijloacele financiare acordate de Sponsor în conformitate cu scopul pentru care au fost acordate;
* să informeze publicul despre sponsorizare într-o manieră care să nu prejudicieze, direct sau indirect, scopul pentru care a fost acordată;
* să informeze Sponsorul cu privire la programele realizate pentru care au fost folosite fondurile acordate prin prezentul contract prin rapoarte lunare, ce vor fi transmise prin email la adresa ......................................................

**Art. 5. Alte clauze**

Părțile declară că au deplină autoritate și putere de a încheia prezentul contract și de a-și asuma și îndeplini obligațiile ce decurg din acesta.

**Art. 6. Facilități**

Suma de bani care constitute obiectul Contractului va figura în evidențele contabile ale Beneficiarului sponsorizării. Sponsorul beneficiază de toate facilitățile fiscale prevăzute de legea română referitoare la sponsorizări.

**Art. 8. Forța majoră**

Forța majoră exonerează de răspundere partea care a invocat-o, în conformitate cu prevederile legii române.

**Art. 9 Legea aplicabilă**

Prezentul contract va fi guvernat și interpretat în conformitate cu legea română. Dispozițiile sale se complotează cu cele ale Legii 32/1994 privind sponsorizarea (inclusiv instrucțiunile sale de aplicare), așa cum a fost modificată și completată subsecvent, inclusiv, dar fără a se limita la Ordonanța 36/1998, Legea 204/2001 și Legea 394/2006.

**Art. 10. Litigii**

Părțile convin să folosească orice mijloace pentru a soluționa în mod amiabil orice neînțelegeri care apar în legătură cu prezentul contract. Dacă acest lucru nu este posibil, litigiul se va supune legislației românești în vigoare.

**Art. 11 Politica Anticorupție**

Cu privire la prezentul contract și executarea obligațiilor prevăzute în prezentul contract, Beneficiarul se va conforma, pe toată durata contractului, cu toate prevederile legilor anti-corupție sau regulamente, politici, reguli, coduri și legislație similară aplicabilă oricărei dintre Părți și / sau executarea obligațiilor lor conform prezentului Contract (în continuare denumite ”Legislație Anticorupție”) și nu va plăti, oferi, promite sau da nimic de valoare (inclusiv servicii), direct sau indirect, către nici un angajat sau oficial al unei companii de stat, controlate sau aflate în subordinea statului, partid politic, candidat la funcții politice sau că către orice altă persoană în condițiile în care are cunoștință sau are convingerea ca sumele respective sau bunul de valoare va ajunge la aceștia, pentru a influența orice act sau decizie de către persoana respectivă sau autoritate guvernamentală cu scopul de a obține, reține sau redirecționa afaceri către ...............................sau orice altă persoană sau entitate sau securiza un avantaj necorespunzător în orice fel referitor la acest contract.

Beneficiarul se va asigura că oricare dintre Afiliatele sau directorii, funcționarii, consultanții, reprezentanții, angajații au agenții se conformează cu prevederile de mai sus.

În ciuda oricărei dispoziții contrare conținute în acest contract, părțile convin ca ....................... are dreptul să suspende imediat executarea obligațiilor sale prevăzute prin prezentul și / sau să înceteze acest Contract pe baza unei simple notificări, fără alte formalități și / sau intervenția instanței de judecată, în cazul încălcării acestui articol de către Beneficiar.

Beneficiarul va despăgubi și exonera .............................. și reprezentanții săi, pentru și împotriva oricărei pierdere, pretenție, cost sau cheltuială (incluzând costurile judiciare și onorariile avocaților) suportate de .................................. sau reprezentanții săi în baza sau decurgând din orice încălcare a acestui articol și / sau orice încălcare de către Beneficiar, directorii, consultanții, reprezentanții, angajații sau agenții săi a Legislației Anticorupție.

**Art. 12. Confidențialitate**

Toate informațiile primite sau obținute de Beneficiar pe durata desfășurării prezentului Contract, referitoare la Sponsor, activitatea, afacerile și angajații săi vor fi considerate și tratate ca strict confidențiale. Beneficiarul se obligă să nu divulge către terțe persoane toate informațiile primite sau obținute de la Sponsor, decât în situația în care informația este cerută în baza unor prevederi legale obligatorii (caz în care Beneficiarul va informa imediat Sponsorul despre transmiterea informațiilor) și se obligă să nu folosească informațiile de care ia cunoștință de la Sponsor decât în scopul executării prezentului contract.

Beneficiarul va păstra confidențialitatea și nu va dezvălui în nici o condiție către nici o terță parte existența și / sau termenii acestui contract, fără acordul prealabil în scris al Sponsorului.

Obligațiile de păstrare a confidențialității menționate în acest capitol vor rămâne valabile și după terminarea prezentului contract (indiferent de motivul) și vor înceta numai după ce informațiile vor ajunge în domeniul public din motive care nu se datorează Beneficiarului.

Prezentul contract a fost încheiat în două exemplare în limba română, câte un exemplar fiind înmânat fiecărei părți la data de .

**BENEFICIAR SPONSOR**

Asociația „**PRO-VOLUNTARIAT**”

Prin Szocs Kalman Prin